

LĒMUMS

Ādažos, Ādažu novadā

2024. gada 25. jūlijā **Nr.** **275**

**Par zemes nomas līguma izbeigšanu**

Ādažu novada pašvaldības dome atsevišķos gadījumos nomā zemi no privātpersonām gar Gaujas upi plūdu risku samazināšanas pasākumu veikšanai un izbeidz nomas līgumus, tiklīdz minētie pasākumi ir realizēti un ir zudusi nepieciešamība izmantot nomas lietošanā nodoto zemi.

Carnikavas novada dome 28.12.2011. noslēdza zemes nomas līgumu Nr. CND/L/2011/198 (turpmāk – Līgums) par zemes vienības ar kadastra apzīmējumu 8052 005 1119 daļas 15000 m2 nomu ar īpašnieci (*vārds, uzvārds*). Nomātā zeme ietilpst nekustamā īpašuma “Titkāni”, Carnikava, Carnikavas pag., Ādažu nov., kadastra numurs 8052 005 1118 sastāvā. Ar Līgumu tika paredzēts īstenot pasākumus plūdu risku samazināšanai, izbūvējot aizsargdambja posmus. Līguma darbības termiņš ir 01.01.2032., un nomas maksa ir 3% no zemes vienības kadastrālās vērtības gadā, kas sastāda 37,26 *euro*. Nomas maksa ir samaksāta par periodu līdz 31.08.2024. Pamatojoties uz Līgumu, Rīgas rajona tiesas Carnikavas pagasta zemesgrāmatā tika nostiprināta nomas tiesība uz zemes gabala ar kadastra Nr. 8052 005 1119 daļu 15000 kv.m platībā līdz 31.12.2021.

Pašvaldības aģentūra “Carnikavas komunālserviss” informējusi, ka visi pasākumi nomātajā zemes vienības daļā ir pabeigti, proti, nomas laikā tika izbūvēti divi aizsargdambja posmi (ar nosaukumiem “Salas aizsargdambis D-2” un “Līdums-2 aizsargdambis D-3”), izmantojot nomāto zemi piekļuvei un materiālu novietošanai pretplūdu aizsargbūvju būvniecības laikā.

Ņemot vērā iepriekš minēto, kā arī Līguma 7.4. apakšpunktu, Līgums ir izbeidzams, noslēdzot vienošanos ar zemes vienības īpašnieci.

Pamatojoties uz Pašvaldību likuma 10. panta pirmās daļas 21. punktu, kā arī Attīstības komitejas 10.07.2024. atzinumu, Ādažu novada pašvaldības dome

**NOLEMJ:**

1. Izbeigt ar 31.08.2024. zemes nomas līgumu Nr. CND/L/2011/198 par zemes vienības ar kadastra apzīmējumu 8052 005 1119 daļas 15000 m2 nomu (ietilpst nekustamā īpašuma “Titkāni”, Carnikava, Carnikavas pag., Ādažu nov., kadastra numurs 8052 005 1118 sastāvā) ar īpašnieci (*vārds, uzvārds*) (*personas kods*, deklarēta dzīvesvieta: *adrese*), noslēdzot vienošanos.
2. Pašvaldības Centrālās pārvaldes:
   1. Juridiskajai un iepirkumu nodaļai līdz 15.08.2024. sagatavot 1. punktā minēto vienošanos, kuru parakstīs pašvaldības izpilddirektors;
   2. Nekustamā īpašuma nodaļai līdz 15.09.2024. organizēt 2.1. punktā minētās vienošanās parakstīšanu un zemesgabala pieņemšanas-nodošanas akta noformēšanu;
   3. Administratīvajai nodaļai lēmumu nosūtīt (*vārds, uzvārds*) uz e-pasta adresi.
3. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU